section_heading: Životopis
paragraph_text: Nakon što mu je otac 1. lipnja 2001. godine na obiteljskom okupljanju odbio dati dopuštenje za vjenčanje Devjani Ranu on ga je ubio iz automatske puške, nakon čega je otvorio vatru na ostatak okupljenih osoba. Kada je završio s pokoljem Dipendra pada pogođen u glavu. Danas se ne može sa sigurnošću utvrditi (zbog tajnosti izvještaja o događaju) je li on izvršio samoubojstvo kako navodi službena inačica događaja ili je pao pogođen od pripadnika kraljevog osiguranja koji su dotrčali na zvuk vatrenog oružja.